കിലോയ്ക്ക് 20 ലക്ഷം വിലയുള്ള തണ്ണിമത്തന് രുചികരമായ ഫ്രൂട്സ് ഇഷ്ടമില്ലാത്തവര് ആരാണല്ലേ ഉള്ളത്? നമുക്കെല്ലാം പ്രിയപ്പെട്ട ഭക്ഷണ വിഭവമാണിത്. നമ്മുടെ ഭക്ഷണക്രമത്തില് ഉള്പ്പെടുത്തേണ്ട വളരെ പ്രധാനപ്പെട്ട ഒന്നും. അതില് തന്നെ വിലകൂടിയ പഴങ്ങളാണ് ഡ്രാഗണ് ഫ്രൂട്ട്, കിവി, പാഷന് ഫ്രൂട്ട് തുടങ്ങിയവ. എന്നാല് വില കേട്ടാല് അത്ഭുതം തോന്നുന്ന ലോകത്തെ തന്നെ ഏറ്റവും വിലകൂടിയ പഴത്തെ കുറിച്ചാണ് ഇനി പറഞ്ഞുവരുന്നത്. പേര് യുബാരി തണ്ണിമത്തന്. ജപ്പാനില് മാത്രം ലഭിക്കുന്ന ഈ തണ്ണീര്മത്തന്റെ വില ലക്ഷണങ്ങളാണ്. വിശ്വസിക്കാന് പ്രയാസമുണ്ടല്ലേ.. ഒരു കിലോഗ്രാം യുബാരി തണ്ണിമത്തന് 20 ലക്ഷം രൂപ വില വരുമെന്നാണ് റിപ്പോര്ട്ടുകള്. അതെ. ഈ വിലയ്ക്ക് നമുക്ക് ഇവിടെ സ്വന്തമായി ബിസിനസ്സോ സ്വത്തോ സ്വന്തമാക്കാം. ഈ പഴം കിട്ടാനും പ്രയാസമാണ്. സാധാരണ കടകളിലും മാര്ക്കറ്റുകളിലും ഇത് ലഭ്യമല്ല. നമുക്ക് ഇവിടെ ലഭ്യമല്ലാത്ത പുറംനാടുകളില് നിന്ന് ഇറക്കുമതി ചെയ്യുന്ന നിരവധി പഴങ്ങള് ഇപ്പോള് നമ്മുടെ നാട്ടില് ലഭ്യമാണ്. ഹൈബ്രിഡ് പഴങ്ങളും പച്ചക്കറികളും ഇവിടെ സുലഭമായി തുടങ്ങിയെങ്കിലും ഈ പഴത്തെ കുറിച്ച് അധികമാര്ക്കുമറിയില്ല എന്നതും സത്യമാണ്. എന്നാല് ജപ്പാനിലെ സമ്ബന്നര്ക്കിടയില് ഈ പഴം ഒരു ഇഷ്ട ഭക്ഷണമാണ്. ജപ്പാനിലെ യുബാരി മേഖലയിലാണ് ഈ പഴം കൃഷി ചെയ്യുന്നത്. മാത്രവുമല്ല വന്കൃഷിയിടങ്ങളില് ഈ പഴം വളരില്ല. അതുകൊണ്ട് ഗ്രീന്ഹൗസുകളിലാണ് ഈ പഴം വളര്ത്തുന്നത്. ഭൂമിശാസ്ത്രപരമായും പ്രത്യേക ഘടകങ്ങള് ഈ പഴം വളരാന് ആവശ്യമാണ്. അതുകൊണ്ട് തന്നെയാണ് ഇതിന് ഇത്രയധികം വിലയും. 25 മുതല് 28 ഡിഗ്രി സെല്ഷ്യസ് താപനിലയാണ് ഇതിനാവശ്യമായ വരുന്നത്. അതുകൊണ്ടാണ് ഇത് ഗ്രീന്ഹൗസുകളില് വളരുന്നത്. വരണ്ട കാലാവസ്ഥയാണ് ഇതിന് അനുയോജ്യം. സൂര്യപ്രകാശമുള്ള പകലുകളിലും തണുത്ത രാത്രികളിലും യുബാരി തണ്ണിമത്തന് നന്നായി വളരും. മെയ് അവസാനം മുതല് ഓഗസ്റ്റ് ആദ്യം വരെയാണ് ഇതിന്റെ വിളവെടുപ്പ് സമയം. ഒരു സീസണ് കഴിഞ്ഞ് ഒരു വര്ഷം കഴിഞ്ഞ് മാത്രമേ ഇവിടെ അടുത്ത കൃഷിയിറക്കാന് സാധിക്കുകയുള്ളു.